حریت روزنامه سی, تورکیه جمهوریتی تشقی ایش لر وزیرلیگی سوزچیسی تانژو بیلگیچ نینگ, اطریش باش وزیری سیباستیان کورز نینگ, افغانستانلیک مهاجرلر اوچون تورکیه نینگ اویغون بیر جای ایکن لیگی نی بیلدیرگن لیگی توغریسیده بیرگن بیاناتیده, "تورکیه, منطقه دن منشا آلگن کینگ بیر مهاجرت بحرانی گه قرشی چیدیه آلمه یدی و ینگی بیر کوچ تولقینی نی قبول قیلیشی ممکن ایمس" دییه قید ایتگن لیگی نی بیلدیرماقده.
خبرده, بیلگیچ نینگ, اطریش نینگ خلق ارا مسئولیت لر و اوروپا بیرلیگی قاعده لری گه اویغون اوله راق خلق ارا مقیاسده افغانستانلیک مهاجر لرنینگ قورینیشی بوییچه امکانیت تامین ایتیب بیریشی کیره ک ایکن لیگی نی بیلدیرگن لیگی معلوم قیلینماقده.
صباح روزنامه سی, جهان و سوزده دموکراسی حامیسی اولکه لرنینگ, تونس ده گی دموکراسی گه مداخله گه قرشی عکس العمل کورستمه گن لیگی اوچون ایککی یوزله مه چیلیک قیلیاتگن لیک لری نی ینه بار کورسه تیب بیرگن لیگی نی یازماقده.
خبرده, تورکیه نینگ ایسه, تونس پارلمانی نینگ صلاحیت لری نینگ معطل قیلینیب قوییلگن لیگی نی ایشیتگچ اوشبو کودتا تشبثی نی قاره له گن لیگی و تونس خلقی نینگ یانیده ایکن لیگی نی بیلدیرگن لیگی ایسله تیلماقده.
ینی شفق روزنامه سی, فتح الله چی ترور تشکیلاتی (فتو) نینگ یشیرین ساختاری نینگ, میلادی 2016- ییل 15- جولای کونیده گی خائنانه کودتا تشبثی گه قدر بولگن پروسه سی بیلن علاقه لی 'محرم' ناملی حجتلی فلم نینگ تی آر تی 1 تلویزیونی آرقه لی ترقه تیلگن لیگی نی معلوم قیلماقده.
خبرده, توپلم 10 بولیم شکلیده ترقه تیله دیگن اوشبو حجتلی فلم نینگ بیرینچی بولیم لری نینگ جوده کوپ کیشی تامانیدن تماشا قیلینگن لیگی بیلدیریلماقده.
روزنامه, یوتیوب آرقه لی ترقه تیلگن ویدیو لرنینگ هم میلیونلب کیشی تامانیدن تماشا قیلینگن لیگی نی ایسلتماقده.
خبرتورک روزنامه سی, ایشلب چیقاریش, صادرات بویورتمه لری, استخدام و ثابت سرمایه گذارلیک کبی مهم قسم لردن تشکیل تاپگن حقیقی سکتور ایشانچ اندکسی نینگ, جولای آییده 1,8 پاینت آرتیب 114,8 گه کوتریلیب کیترایکن, اوشبو رقم نینگ سونگگی 9 ییل نینگ اینگ یوقاری رقمی ایکن لیگی نی یازماقده.
وطن روزنامه سی, استانبولده گی صبیحه گوکچن خلق ارا هوا قونلغه سی نینگ ینه اینگ کتته موفقیتی نی قولگه کیریتگن لیگی نی معلوم قیلماقده.
خبرده, 24- جولای کونی 106 مینگ 463 و 25- جولای کونی ایسه 110 مینگ 420 یولاوچی نینگ صبیحه گوکچن هوا قونلغه سیدن استفاده ایتگن لیگی ایسله تیلماقده.
روزنامه, صبیحه گوکچن هوا قونلغه سی نینگ شنبه و یکشنبه کونی توپلم 216 مینگ 883 یولاوچی بیلن, 2021- ییلی نینگ کونده لیک مقیاسده اینگ کوپ یولاوچی سی گه ایگه بولگن لیگی گه دقت قره تماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
